****

Κίνδυνος

Πιθανότητα Εμφάνισης

|  |  |  |  |
| --- | --- | --- | --- |
|  | Υψηλός Κίνδυνος | Μεσαίος Κίνδυνος | Χαμηλός Κίνδυνος |
| Υψηλή Πιθανότητα | Θέματα Ασφάλειας | Λανθασμένος Χρονοπρογραμματισμός | Θέματα Απόδοσης |
| Μεσαία Πιθανότητα | Αδυναμία Προσέλκυσης Πελατών/Επιχειρήσεων | Ανεπαρκής Χρηματοδότηση | Θέματα Εξαρτήσεων από Άλλες Εφαρμογές |
| Χαμηλή Πιθανότητα | Νομικοί Κίνδυνοι | Ύπαρξη Ανταγωνισμού | Προβλήματα Λόγω Χρηστών |

**Θέματα Ασφάλειας**

Στην εφαρμογή αποθηκεύονται στοιχεία του χρήστη, όπως είναι το email, το όνομα, το επώνυμο και το τηλέφωνό του. Υπάρχει υψηλή πιθανότητα η ιδιωτικότητα των παραπάνω στοιχείων να κινδυνεύσει από κυβερνοεπιθέσεις, data breaches μέσω διαρροών δεδομένων (data leaks) και μη εξουσιοδοτημένων προσβάσεων από άλλες εφαρμογές ή πρόσωπα. Τα στοιχεία αυτά, μπορούν να χρησιμοποιηθούν από hackers για να αποκτήσουν πρόσβαση σε άλλες εφαρμογές που χρησιμοποιούν οι πελάτες της εφαρμογής μας. Για την πρόληψη αυτών των προβλημάτων, η εταιρία οφείλει να διεξάγει αξιολόγηση ασφάλειας στο μοντέλο της εφαρμογής και να συμβουλευτεί ειδικούς στην κυβερνοασφάλεια. Τέλος, η ασφάλεια της εφαρμογής πρέπει να εξασφαλίζεται μέσω βέλτιστων πρακτικών ασφάλειας, όπως 2FA και κρυπτογράφηση.

**Λανθασμένος Χρονοπρογραμματισμός**

Υπάρχει περίπτωση ο χρονοπρογραμματισμός που έχει γίνει στο Project Plan να είναι λανθασμένος και η ολοκλήρωση του έργου να μην πραγματοποιηθεί στο αναφερθέν χρονικό διάστημα. Το παραπάνω μπορεί να συμβεί εξαιτίας εσωτερικών καθυστερήσεων, κατά την ολοκλήρωση των ατομικών υποχρεώσεων κάθε μέλους της ομάδας. Ωστόσο, εξωτερικοί παράγοντες, όπως η καθυστέρηση χρηματοδότησης και νομικά ζητήματα, μπορούν να επηρεάσουν χρονικά τη ροή ανάπτυξης της εφαρμογής. Για να αποφευχθούν οι εσωτερικές καθυστερήσεις, απαραίτητη είναι η διαρκής επικοινωνία μεταξύ των μελών της ομάδας και η αναθεώρηση του Project Plan. Για τους εξωτερικούς παράγοντες, απαραίτητη είναι η κατασκευή ενός ισολογισμού, ο οποίος θα πρέπει να αναλύεται και να ενημερώνεται από ειδικό προσωπικό οικονομολόγων.

**Θέματα Απόδοσης**

Υπάρχει πιθανότητα η εφαρμογή να έχει λειτουργικά προβλήματα σε περίπτωση υψηλού αριθμού κρατήσεων και μεγάλου αριθμού συνδεδεμένων χρηστών την ίδια στιγμή. Επιπλέον, σε μερικές περιπτώσεις, μπορεί να μην διατίθενται ακριβείς πληροφορίες για κάποια καταστήματα. Η απόδοση μπορεί να βελτιστοποιηθεί, μέσω πρακτικών όπως η αρχιτεκτονική cloud, η χρήση CDNs και η βελτιστοποίηση του κώδικα και της αρχιτεκτονικής της εφαρμογής.

**Αδυναμία Προσέλκυσης Πελατών/Επιχειρήσεων**

Είναι απαραίτητη η ορθή ανταπόκριση στις διαρκώς μεταβαλλόμενες ανάγκες των πελατών, καθώς και η σωστή προώθηση της εφαρμογής στους χρήστες. Όσον αφορά τις επιχειρήσεις, η σωστή προσέγγιση με στόχο την συνεργασία με την εφαρμογή μας είναι καίρια. Γι’ αυτό χρειάζεται να δοθεί ιδιαίτερη προσοχή στο marketing.

**Ανεπαρκής Χρηματοδότηση**

Η περίπτωση ανεπαρκούς χρηματοδότησης είναι ένα πρόβλημα με σχετικά υψηλή πιθανότητα εμφάνισης και μπορεί να προβεί καταστροφική για την εφαρμογή, το οποίο δείχνει την άμεση αναγκαιότητα αντιμετώπισης του. Σε περίπτωση που συμβεί κάτι τέτοιο, θα χρειαστεί να υπάρξουν περικοπές στους μισθούς των εργαζομένων και αναζήτηση νέων χορηγών. Είναι σημαντικό να τηρηθεί όσο αυστηρά γίνεται το αρχικό χρονοδιάγραμμα, ώστε να διατηρηθεί το ανταγωνιστικό πλεονέκτημα μας.

**Θέματα Εξαρτήσεων από Άλλες Εφαρμογές**

Η εφαρμογή μας συνεργάζεται και με κάποιες third-party εφαρμογές για την παροχή κάποιων επιπλέον υπηρεσιών, όπως το google maps για την εμφάνιση της τοποθεσίας του κάθε μαγαζιού, καθώς και του τηλεφώνου για την πραγματοποίηση κλήσεων προς το μαγαζί. Για την αποφυγή προβλημάτων, οφείλουμε να ανανεώνουμε τακτικά τις άδειες.

**Νομικοί Κίνδυνοι**

Η εφαρμογή μας αποθηκεύει προσωπικά δεδομένα των χρηστών, γεγονός το οποίο αναδεικνύει τη σοβαρότητα της ασφαλούς διαχείρισής τους. Σε περίπτωση υποκλοπής, η σοβαρότητα είναι έντονη, καθώς μπορεί να οδηγήσει σε δικαστική διαμάχη. Μάλιστα, δεδομένου ότι χειριζόμαστε προσωπικά δεδομένα πολλών πελατών, ένα data breach μπορεί να οδηγήσει σε υψηλές χρηματικές απώλειες, λόγω δικαστικών εξόδων. Παρόλο που η αντιμετώπιση θεμάτων ασφάλειας έχει ήδη αναλυθεί παραπάνω, επιτακτική είναι η ανάγκη πρόσληψης νομικής ομάδας.

**Ύπαρξη ανταγωνισμού**

Υπάρχει κίνδυνος να χάσουμε κάποιο ποσοστό πελατών από ανταγωνιστικές εταιρίες, οι οποίες έχουν παρόμοια ιδέα. Για να αντιμετωπιστεί κάτι τέτοιο, θα χρειαστεί να παρακολουθούμε την επίδοση της εφαρμογής στο Play Store, να οργανώνουμε συχνές user-based έρευνες για το πως μπορούμε να βελτιώσουμε την εφαρμογή, καθώς και να προσλάβουμε ειδικούς στο τομέα της ψυχολογίας για το βέλτιστο user-experience στην εφαρμογή.

**Προβλήματα Λόγω Χρηστών**

Υπάρχει περίπτωση ανταγωνιστικές επιχειρήσεις να υπονομεύουν τη φήμη της εταιρίας μας, πραγματοποιώντας επιθέσεις στην εφαρμογή μας, κάνοντας κρατήσεις και μετά ακυρώνοντας τες. Αυτό μπορεί να αντιμετωπιστεί, προειδοποιώντας τον χρήστη αν πραγματοποιήσει πολλαπλές ακυρώσεις σε μικρό χρονικό διάστημα και αν η συμπεριφορά συνεχιστεί, να υπάρξουν επιπτώσεις, όπως ο αποκλεισμός του από την εφαρμογή.

Ακολουθούν τα risk assessment forms των κινδύνων που αναλύθηκαν παραπάνω. Έχει γίνει η παραδοχή ότι η υψηλότερη προτεραιότητα συμβολίζεται με 3, ενώ η χαμηλότερη προτεραιότητα συμβολίζεται με 1.