**Δημιουργία Κράτησης**

Βασική Ροή:

1.Ο πελάτης επιλέγει το κατάστημα και την ημερομηνία που θέλει να πραγματοποιήσει κράτηση.

2.Το σύστημα ελέγχει αν το συγκεκριμένο κατάστημα είναι ανοιχτό εκείνη την ημέρα και δίνει στον πελάτη τη δυνατότητα επιλογής ώρας και πλήθος ατόμων.

3.Ο πελάτης επιλέγει την ώρα και τον αριθμό των ατόμων για την κράτηση.

4.Το σύστημα ελέγχει τη διαθεσιμότητα του καταστήματος για αυτά τα δεδομένα και εμφανίζει επιλογές για πρόσθετα αιτήματα για την κράτηση, όπως παροχή καθισμάτων για παιδιά ή για άτομα με αναπηρία.

5.Ο πελάτης επιλέγει όσες θέλει από αυτές και επιβεβαιώνει την κράτηση.

6.Το σύστημα ανακτά τη διάταξη των τραπεζιών του καταστήματος και δίνει τη δυνατότητα επιλογής τραπεζιού ανάλογα με τη διαθεσιμότητα του καταστήματος και τον αριθμό των ατόμων που έχει δηλώσει ο πελάτης.

7.Ο πελάτης επιλέγει το τραπέζι που επιθυμεί.

8.Το σύστημα αποθηκεύει την κράτηση στο ημερολόγιο του πελάτη και εμφανίζει μήνυμα επιβεβαίωσης με κωδικό μίας χρήσης.

9.Το σύστημα ελέγχει τις συνολικές κρατήσεις του πελάτη στο κατάστημα και, με βάση ορισμένα κριτήρια, του δίνει δυνατότητα για δωρεάν μεταφορά προς το κατάστημα.

10.Ο πελάτης προσθέτει τη διεύθυνση παραλαβής.

11.Το σύστημα ελέγχει αν η διεύθυνση βρίσκεται στην ίδια πόλη με το κατάστημα και εμφανίζει μήνυμα επιβεβαίωσης.

Εναλλακτική Ροή 1

2.α.1 Το σύστημα διαπιστώνει ότι το επιλεγμένο κατάστημα δεν είναι ανοικτό τη συγκεκριμένη μέρα.

2.α.2 Το σύστημα ανακτά την πόλη και το είδος της κουζίνας του επιλεγμένου καταστήματος και επιστρέφει καταστήματα που πληρούν αυτά τα κριτήρια ως προτάσεις για τον πελάτη.

2.α.3 Η περίπτωση χρήσης συνεχίζεται από το βήμα 1 της βασικής ροής.

Εναλλακτική Ροή 2

4.α.1 Το σύστημα διαπιστώνει ότι το επιλεγμένο κατάστημα δε διατίθεται για το επιλεγμένο ωράριο ή αριθμό ατόμων ή και τα δύο. Στη πρώτη περίπτωση εμφανίζει διαθέσιμες ώρες του επιλεγμένου καταστήματος. Στη δεύτερη περίπτωση εμφανίζει διαθέσιμες επιλογές τραπεζιών. Ενώ, στην τελευταία περίπτωση εμφανίζει και τις δύο εναλλακτικές επιλογές που προαναφέρθηκαν.

4.α.2 Ο πελάτης επιλέγει κάποια από τις εναλλακτικές προτάσεις.

4.α.3 Το σύστημα εμφανίζει επιλογές για πρόσθετα αιτήματα για την κράτηση, όπως παροχή καθισμάτων για παιδιά ή για άτομα με αναπηρία.

4.α.4 Η περίπτωση χρήσης συνεχίζεται από το βήμα 5 της βασικής ροής.

Εναλλακτική Ροή 3

9.α.1 Το σύστημα διαπιστώνει ότι το σύνολο των κρατήσεων του πελάτη στο επιλεγμένο κατάστημα δεν πληροί τα κριτήρια.

9.α.2 Το σύστημα υπολογίζει το πλήθος των κρατήσεων του πελάτη στο επιλεγμένο κατάστημα για να δικαιούται δωρεάν μεταφορά και του το εμφανίζει σε μήνυμα.

Εναλλακτική Ροή 4

11.α.1 Το σύστημα διαπιστώνει ότι η διεύθυνση παραλαβής που έχει δηλώσει ο πελάτης δεν βρίσκεται στην ίδια πόλη με το κατάστημα και του εμφανίζει κατάλληλο μήνυμα.

11.α.2 Η περίπτωση χρήσης συνεχίζεται από το βήμα 10 της βασικής ροής.

**Δημιουργία Παραγγελίας**

Βασική Ροή:

1.Το σύστημα εμφανίζει στον πελάτη ειδοποίηση ότι έχει επιβεβαιωθεί το check-in του στο κατάστημα, δίνοντας του την επιλογή παραγγελίας online ή διά ζώσης.

2.Ο πελάτης επιλέγει να παραγγείλει online.

3.Το σύστημα ελέγχει αν ο πελάτης έχει παραγγείλει στο παρελθόν από το συγκεκριμένο κατάστημα και του εμφανίζει το ιστορικό παραγγελιών του, δίνοντας του την επιλογή να επιλέξει μία από αυτές ή να δημιουργήσει μία καινούρια παραγγελία.

4.Ο πελάτης επιλέγει τη δημιουργία μίας νέας παραγγελίας.

5.Το σύστημα ελέγχει τη διαθεσιμότητα των προϊόντων του μενού του καταστήματος και τα εμφανίζει.

6.Ο πελάτης επιλέγει κάποιο από τα διαθέσιμα προϊόντα του μενού.

7.Το σύστημα εμφανίζει περισσότερες πληροφορίες για το προϊόν και του δίνει τη δυνατότητα επιλογής της ποσότητας.

8.Ο πελάτης επιλέγει την ποσότητα που θέλει από το προϊόν και το προσθέτει στην παραγγελία του. Όταν έχει επιλέξει όσα προϊόντα επιθυμεί να παραγγείλει, διαλέγει την ολοκλήρωση της παραγγελίας του.

9.Το σύστημα εμφανίζει συνοπτικά την παραγγελία του, το συνολικό ποσό πληρωμής, καθώς και επιλογές για τον τρόπο πληρωμής.

10.Ο πελάτης επιλέγει την online πληρωμή.

11.Το σύστημα ελέγχει το χρηματικό υπόλοιπο του πελάτη και, αν επαρκεί, αφαιρεί το ποσό πληρωμής και εμφανίζει μήνυμα επιβεβαίωσης.

Εναλλακτική Ροή 1

2.α.1 Ο πελάτης επιλέγει να παραγγείλει δια ζώσης.

2.α.2 Το σύστημα αποθηκεύει την επιλογή του και του εμφανίζει μήνυμα επιβεβαίωσης.

Εναλλακτική Ροή 2

3.α.1 Το σύστημα διαπιστώνει ότι ο πελάτης δεν έχει παραγγείλει στο παρελθόν από το επιλεγμένο κατάστημα.

3.α.2 Η περίπτωση χρήσης συνεχίζεται από το βήμα 5 της βασικής ροής.

Εναλλακτική Ροή 3

4.α.1 Ο πελάτης επιλέγει μία από τις προηγούμενες παραγγελίες του.

4.α.2 Το σύστημα ελέγχει κατά πόσο όλα τα προϊόντα είναι διαθέσιμα.

4.α.3 Η περίπτωση χρήσης συνεχίζεται από το βήμα 9 της βασικής ροής.

Εναλλακτική Ροή 4

8.α.1. Το σύστημα διαπιστώνει ότι η διαθέσιμη ποσότητα δεν επαρκεί, εμφανίζει κατάλληλο μήνυμα και προτείνει στον πελάτη να προσθέσει στην παραγγελία του τη ποσότητα αυτή.

8.α.2. Ο πελάτης επιλέγει την προσθήκη αυτής της ποσότητας στην παραγγελία του.

8.α.3. Η περίπτωση χρήσης συνεχίζεται από το βήμα 6 της βασικής ροής.

Εναλλακτική Ροή 5

10.α.1 Ο πελάτης επιλέγει να πληρώσει δια ζώσης.

10.α.2 Το σύστημα αποθηκεύει την επιλογή του και του εμφανίζει μήνυμα επιβεβαίωσης.